  Майя Бывальцева Удмуртиысь дышетон огазеяськонъёсты дистанционной амалэн ужанэ выжтыны мугъёс туннэ нуналлы ӧвӧл. Со сярысь 29-тӥ куарусёнэ элькунлэн тӧроез Александр Бречалов мерлыко вотэсъёсын меӵак эфирез дыръя вераз. Туннэ нуналлы элькунын респираторной висёнъёс сэрен, ковидэн ӧвӧл. карнатинэ куинез гинэ дышетон огазеяськонъёс быдэсак ворсамын – со Сарапул карысь 26 номеро нылпи сад, Грак ёросысь Порым гуртысь нылпи сад но Вотка ёросысь Беркуты гуртысь школа. Ковид сэрен ворсам школаос но нылпи садъёс асьмелэн ӧвӧл Александр Бречалов, Удмуртилэн тӧроез Озьы ик солэн верамезъя, оглом 180 школаосын 425 классъёс карантинэ ворсамын. Со пӧлысь 73-ез гинэ классъёс ковид сэрен пытсамын, но кызьы пусйиз улосвыллэн тӧроез, отын черламъёсын кусып воземъёс гинэ пусъемын. Со дыре ик Александр Бречалов тодэ вайытӥз, Удмуртиын оглом 10 сюрс 305 классъёс. Кызьы мон адӟисько, али тросэз дистанционной амалэн дышетонлы чутрак пумит пумит луо. Ми лыдъяськом, мон лыдъясько, югдур пиналъёслы дышем сямен дышетскыны луонлык сётэ Александр Бречалов, Удмуртилэн тӧроезАлександр Бречаловлэн верамезъя, 49 шор ёзо ӧнер дышетсконниосын паласькись лек вирус инфекци (ОРВИ) сэрен 70 группаосты ворсазы. 35 сюрс студентъёс пӧлысь 1 сюрс 449-сэ дистанционной амалэ выжтӥзы. Школаосысь 15 сюрс 157 дышетӥсьёс пӧлысь туннэ 1 сюрс 432 адями больничное потэмын, со пӧлысь 46-езлэн гинэ коронавирус инфекци зэматэмын. Арлыдо дышетӥсьёс пумысен котькуд школаосын кивалтӥсьёс югдурез нимаз эскеро, луэмъя соосты дышетсконние ветлэмлэсь мозмытыны яра, пусйиз улосвыллэн тӧроез. Вылӥ дышетсконниос сярысь верано ке, Удмурт кун университетын, Ижысь техникая кун университетын но Ижысь гурт возёсъя академиын дышем сямен дышетско. Эм академиын кӧня ке группаос дистанционной амалэ выжтэмын. Глазкарысь пединститутын 2-тӥ но 3-тӥ курсъёс коньывуонысен очной амалэн дышетскыны пото.  Озьыен, вань дышетон ужъюртъёсты дистанционной амалэ выжтыны мугъёс туннэ нуналлы милям ӧвӧл Александр Бречалов, Удмуртилэн тӧроез Со дыре улосвыллэн тӧроез анай-атайёслы вазиськиз: нылпилэн паласькись вирус инфекцилэн тодметъёсыз кылдӥзы ке, сое доре кельтыны кулэ. Котькудӥз аслаз но матысь адямиосызлэн тазалыксы сярысь сюлмаськиз ке, выль сюбегатон ужрадъёслэн кулэлыксы уз луы, пусйиз Александр Бречалов.  Тегъёс: Дышетон Ижкар Удмуртия коронавирус пиналъёс школаос АлександрБречалов  